钦定古今图书集成/明伦汇编/氏族典/第233卷 > 《苏州府志》 > 张负〈子仲〉
## 钦定古今图书集成/明伦汇编/氏族典/第233卷 > 《苏州府志》 > 张负〈子仲〉

按《史记陈丞相世家》：“陈丞相平，少时家贫，好读书，为人长，美色。及长，可娶妻，富人莫肯与者贫者，平亦耻
之。久之，户牖，富人有张负。张负女孙五嫁而夫辄死，
人莫敢取，平欲得之。邑中有丧，平贫，侍丧以先往，后
罢为助。张负既见之丧所，独视伟平，平亦以故后去。
负随平至其家，家乃负郭穷巷，以弊席为门，然门外”
多有长者车辙。张负归，谓其子仲曰：“吾欲以女孙予
陈平。”张仲曰：“平贫不事事，一县中尽笑其所为，独奈
何予女乎？”负曰：“人固有好美如陈平，而长贫贱者乎？”
卒与女。